ผลตอบแทนการลงทุนระหว่างกระเป๋า Hermès Birkin กับตลาดหุ้นและทองคำ คุณคิดว่าการเปรียบเทียบนี้มีความเหมาะสมหรือไม่? อธิบายเหตุผล
ซื้อกระเป๋า เบอร์กิ้นวันนี้ อาจเป็นการลงทุนที่ดีกว่าตลาดหุ้นเสียอีก ซื้อกระเป๋า เบอร์กิ้นวันนี้ อาจเป็นการลงทุนที่ดีกว่าตลาดหุ้นเสียอีก กระเป๋า Hermès Birkin handbag ถือว่าเป็นกระเป๋าถือที่เป็นสุดยอดของสุดยอดของความพิเศษ และดูเหมือนจะเป็นสินค้าที่สุดฟุ่มเฟือย แต่ถ้าคุณมีโอกาส(ที่ยากมาก)จะเป็นเจ้าของมันสักครั้ง กลับกลายเป็นว่าไม่ใช่การใช้จ่ายไม่คุ้มค่าไปซะทีเดียว การศึกษาล่าสุดค้นพบแล้วว่า การซื้อกระเป๋าเบอร์กิ้นสักใบ เป็นการลงทุนที่ให้ผลตอบแทนสูง แต่มีความเสี่ยงน้อยกว่าซื้อทองหรือลงทุนในตลาดหุ้นเสียอีก   เพื่อให้เกิดความเข้าใจตรงกัน งานวิจัยนี้จัดทำโดย BagHunter เวบไซต์สำหรับซื้อขายกระเป๋าแบรนด์เนมระดับไฮเอนด์ ก็แน่นอนว่าก็อาจไม่ได้ทำการศึกษาแบบตรงไปตรงมานัก แต่ถ้าดูตามความเป็นจริงแล้ว ราคาของกระเป๋าใบนี้ก็ปรับตัวสูงขึ้นอย่างต่อเนื่อง โดยมีความปรารถนาที่จะครอบครอง ของสาวๆนักช็อปทั่วโลก เป็นแรงผลักดันราคาให้ทะลุเพดานไม่หยุด การวิจัยพบว่าเมื่อเปรียบเทียบ ดัชนี S&P500 ทองคำและกระเป๋าเบอร์กิ้น โดยดูที่การเปลี่ยนแปลงของราคาตลอดช่วง 35 ปีที่ผ่านมา ตลาดหุ้นให้ผลตอบแทนที่ประมาณ 11.66% ต่อปีและเหลือเพียง 8.65% เมื่อรวมอัตราเงินเฟ้อแล้ว ทองคำให้ตอบแทนต่อปีเพียง 1.9% และผลตอบแทนติดลบ -1.5% หลังหักเงินเฟ้อออก (ตัวเลขดังกล่าวถือว่าเป็นการซื้อและถือยาวไม่มีการเทรดดิ้งใดๆตลอด 35ปี) ตลาดหุ้นให้ผลตอบแทนที่ประมาณ 11.66% ต่อปี ทองคำให้ตอบแทนต่อปีเพียง 1.9% ในขณะที่ กระเป๋าเบอร์กิ้น มูลค่าปรับขึ้นกว่า 14.2% ต่อปี ในช่วงระยะเวลาเดียวกัน และที่น่าสนใจยิ่งกว่านั้น การลงทุนตลาดหุ้นและทองคำอาจจะมีความผันผวนสูง ราคาสวิงขึ้นลง หัวใจจะวายตลอดทาง แต่กระเป๋าเบอร์กิ้นราคาค่อยๆ ขึ้นอย่างมีเสถียรภาพ และมีอยู่ปีหนึ่งที่ราคาปรับขึ้นกว่า 25% คือปี 2001 นอกจากนั้นก็เป็นลักษณะแพงขึ้นอย่างเงียบๆ ล่าสุดกระเป๋ารุ่นนี้ถูกขายในงานประมูลด้วยราคาสูงสุดเป็นประวัติการณ์ที่ 8,251,000 บาท กระเป๋าเบอร์กิ้น มูลค่าปรับขึ้นกว่า 14.2% ต่อปี ทำไมมันถึงได้แพงหูฉีกขนาดนั้น ? ก็เพราะมันหายากมาก ระดับซูเปอร์แรร์ไอเท็ม ไม่ใช่มีเงินแล้วจะซื้อได้ เพราะกระบวนการผลิตที่สุดปราณีต กว่าจะได้มาครอบครองสักใบอาจต้องรอคิวเป็นปี หรือหลายปี จนถึงขั้นบางร้านในสิงคโปร์ปิดการจองไปตั้งแต่เมื่อ 5 ปีที่แล้ว และเป็นที่มาของตลาดมือสองที่มีความคึกคักเป็นอย่างมาก ในเมืองไทย เราอาจต้องซื้อของแบรนด์นี้หลายต่อหลายชิ้นเพื่อที่จะจองกระเป๋าคอลเลคชั่นนี้สักใบ (ถึงขนาดมีคำกล่าวว่า “ถือว่าคุณโชคดีแล้ว ที่ได้อยู่ใน Waiting list ของ Waiting List ของกระเป๋าเบอร์กิ้น) นิตยสาร Fortune รายงานว่า คุณสามารถส่งกระเป๋าไปซ่อมได้ตลอดอายุของมัน รับประกันตลอดอายุการใช้งาน ซึ่งแปลว่า มันจะอยู่กับคุณไปจนชั่วลูกชั่วหลาน หรือถ้าไม่งั้น เอาง่ายๆ ก็ขายใน eBay ก็เป็นความคิดที่ไม่เลว แถมได้ราคาสูงเสียด้วย นอกจากนั้น แม้ว่าภาวะเศรษฐกิจจะชะลอตัวตลอดช่วง 10 ปีที่ผ่านมา กระเป๋าไฮเอนด์ใบนี้ก็มิได้สะทกสะท้านแต่ประการใด ผู้ก่อตั้งเวบ BagHunter บอกว่า มันมีความแตกต่างที่ชัดเจนระหว่าง สินค้าหรู (Luxury Product) กับสินค้าหรูสุดติ่งกระดิ่งแมว (Ultra-Luxury Product) โดยสินค้าหรูปกติจะยังได้รับผลกระทบจากสภาพเศรษฐกิจซบเซา แต่สินค้าหรูระดับตัวท๊อปจะยืนหยัดต่อสู้กับปัจจัยกดดันเหล่านั้นได้อย่างดี ซึ่งแตกต่างจากสินค้าที่วางตามห้างร้านขายปลีกทั่วไป หรือแม้แต่ตลาดหุ้นก็เช่นกัน  จากภาพสังเกตว่าในตลาดมือสองอย่าง eBay ราคาตั้งสูงถึง 170,000 USD ก็มีให้เห็นกันทั่วไป แต่ถึงแม้จะเป็นการลงทุนที่ดีอย่างไรก็ตาม กระเป๋า เบอร์กิ้นหนังครอกของ แอร์เมส ก็ไม่ใช่ตัวท๊อป ในด้านราคาจริงๆ ข้อมูลจาก financeonline.com สำรวจออกมาแล้วยังอยู่แค่อันดับ 6 จาก 10 ใบที่แพงที่สุดในโลกเท่านั้นเอง โดยแอดมึนของอนุญาตแปะรูป กระเป๋าใบที่ชนะเลิศด้านค่าตัวแพงที่สุดไว้เป็นบุญตาสาวๆ  แต่เป็นภัยต่อกระเป๋าหนุ่มๆ ไว้ ณ ที่นี้  #1 Mouawad’s 1001 Nights Diamond Purse – $3.8 million หรือราวๆ 140 ล้านบาท เท่านั้นเอง !!! (แอดมึน ยังไม่รู้เลย ว่ามันอ่านออกเสียงยังไง) #1 Mouawad’s 1001 Nights Diamond Purse – $3.8 million หรือราวๆ 140 ล้านบาท เท่านั้นเอง !!! (แอดมึน ยังไม่รู้เลย ว่ามันอ่านออกเสียงยังไง) หมายเหตุ ผู้เขียนไม่ใช่ ผู้ชำนาญการด้านกระเป๋า หากมีข้อมูลใดผิดพลาด กราบขออภัยสาวกไว้ ณ ที่นี้ด้วยครับ   Source :     FINNOMENA Opinion FINNOMENA Opinion เนื่องจากแอดมึนเป็นผู้ชายอกสามศอก การจะเข้าใจศาสตร์ความงามของกระเป๋านี้ ยากจะเข้าถึงนัก แต่หนุ่มๆอย่าเพิ่งหมดกำลังใจ ถอนกำลังออกจากตลาดหุ้นแห่ไปซื้อกระเป๋ากันหมด (ซึ่งจะทำให้ราคามันพุ่งปรี๊ดไปอีก) การแปลบทความนี้อาจเป็นมุมมองเพียงบางส่วน ที่ยังขาดในส่วนของปัจจัยอื่นๆ ส่วนตัวมองว่าการเปรียบเทียบกันที่ระยะเวลา 35 ปี อาจยาวนานเกินไป ไม่เหมาะกับวงจรเศรษฐกิจที่ขึ้นและลงในรอบ 7-10 ปี รวมถึงผลตอบแทนจากเงินปันผลอาจยังไม่ถูกนำมาคำนวณ ก็เช่นกัน อย่างไรก็ดี ถ้าพ่อบ้านอย่างเราๆ คอยติดตามข่าวสารและวิเคราะห์เหตุปัจจัยด้านการลงทุนอย่างต่อเนื่อง การจะเลือกลงทุนให้ผลตอบแทนชนะคุณนายที่บ้าน (Benchmark คือราคากระเป๋าหนังจรเข้) ก็คงไม่เหนือบ่ากว่าแรงนัก
การเปรียบเทียบผลตอบแทนการลงทุนระหว่างกระเป๋า Hermès Birkin กับตลาดหุ้นและทองคำ มีความเหมาะสม เหตุผล:
1.ประเภทของสินทรัพย์: ทั้งสามอย่างเป็นสินทรัพย์ที่นักลงทุนนิยมซื้อเพื่อรักษามูลค่าและสร้างผลตอบแทน
2.ข้อมูล: ใช้วิธีเปรียบเทียบผลตอบแทนระยะยาว (35 ปี)
3.ปัจจัยเสี่ยง: ทั้งสามอย่างมีปัจจัยเสี่ยงที่แตกต่างกัน

ข้อจำกัด:
-ระยะเวลา: 35 ปีอาจยาวนานเกินไป ไม่เหมาะกับวงจรเศรษฐกิจที่ขึ้นและลงในรอบ 7-10 ปี
-ปัจจัยอื่น: บทความไม่ได้พิจารณาปัจจัยอื่นๆ เช่น เงินปันผล ค่าธรรมเนียม ภาษี
-ความคล่องตัว: กระเป๋า Hermès Birkin มีสภาพคล่องต่ำกว่าตลาดหุ้นและทองคำ

ตัวอย่าง:
-ตลาดหุ้นมีโอกาสให้ผลตอบแทนสูง แต่มีความเสี่ยงสูง
-ทองคำเป็นสินทรัพย์ป้องกันความเสี่ยง แต่ผลตอบแทนค่อนข้างต่ำ
-กระเป๋า Hermès Birkin หายากและมีมูลค่าเพิ่มขึ้น แต่สภาพคล่องต่ำ

สรุป:
การเปรียบเทียบนี้ช่วยให้นักลงทุนเข้าใจถึงผลตอบแทนและความเสี่ยงของสินทรัพย์แต่ละประเภท  แต่ไม่ควรตัดสินใจลงทุนเพียงจากข้อมูลนี้ ควรศึกษาปัจจัยอื่นๆ เพิ่มเติม
ข้อมูลการเงินรายบริษัท,ข่าวเศรษฐกิจและการเงิน